DELICIOUS IN DUNGEON
Nagpakahirap tayo sa paghahanap ng hagdan na 'to paakyat,
pero ngayong nandito na tayo, ito naman ang bubungad sa 'tin.
Kinakabahan ako rito.
Basa pa.
Kadaraan lang siguro ni Falin dito at bumaba siya roon.
Hirap na hirap siguro siya.
May mga kanal sa pang-anim na palapag
na gawa sa mga lagusan na hinukay ng mga sinaunang duwende.
May walang katapusang lawak at haba,
paekis-ekis ito sa ilalim ng lungsod na parang mga ugat.
Maraming bagay ang siguradong dumaloy rito sa loob ng maraming taon.
Tubig, siyempre, pero may mga tao at hayop din,
mga pakikipagsabwatan, kasinungalingan, at bulong-bulungan.
Pera at dugo.
Ang lamig dito!
Dapat mainit at maalinsangan ang pang-anim na palapag.
Baka nasa maling lugar tayo.
Hindi, alam ko ang daanang 'to.
Tiyak ito ang palapag kung saan tayo inatake ng Pulang Dragon
at muntik na tayong matupok.
Gumagalaw ang mga pader at daanan sa piitan.
Kaya di na nakakagulat na nagbabago rin ang temperatura.
Mas mabuti nang malamig kaysa mainit,
pero mas mahirap sundan ang bakas ng dugo na natatabunan nitong niyebe at tubig.
Bumalik kaya tayo kung saan tayo nakipaglaban?
Kung di pa umabot do'n ang mga Tagalinis,
baka nando'n pa ang mga gamit natin.
Sana ayos lang si Falin.
Hirap na hirap siguro sa lamig ang isang Pulang Dragon.
'Yon kaya ang dahilan kung bakit may balahibo siya?
Ano na'ng plano ngayon?
Pagkatapos mong utuin si Shuro
na tatalunin mo ang baliw na salamangkero,
may pinaplano ka naman, di ba?
Tungkol diyan…
Hinahanap ni Falin ang taong nagngangalang Delgal.
Utos 'yon ng baliw na salamangkero sa Pulang Dragon.
'Yon din ang dahilan kung bakit walang tigil sa pag-iikot
ang Pulang Dragon sa ibang palapag.
Delgal?
Sino nga 'yon?
Parang pamilyar ang pangalang 'yon.
Dati siyang hari.
Si Delgal ang huling hari ng Ginintuang Lungsod
na bumagsak may isang milenyo na ang nakararaan.
May mga nakaukit na pagpupuri sa kaniya sa buong piitan.
'Yon pala!
Nasa mga bagay na nahukay rin ang pangalan niya.
Sandali lang.
Di ba si Delgal…
Oo.
No'ng natuklasan ang piitang 'to,
nakita siya sa itaas, naging abo, at nawala.
Inuutusan ng baliw na salamangkerong 'yon
ang isang Pulang Dragon at isinaayos ang piitan,
para lang hanapin ang isang haring matagal nang naglaho?
Namatay ang dating hari sa harap ng baliw na salamangkero.
Mula noon, natakot siyang gano'n din
ang mangyayari kay Delgal, ang anak ng hari.
Akala niya mga mamamatay-tao tayo kaya inatake niya tayo.
Ano? Sino'ng nagsabi sa 'yo niyan?
Gawa-gawa mo lang ba 'yan?
Hindi, sa totoo lang,
nakaharap ko ang baliw na salamangkero sa loob ng mga Buhay na Larawan.
Kaya doon ko nalaman.
Naalala n'yo no'ng sinabi kong may nagalit sa 'kin
pagkatapos kong kumain sa loob ng mga larawang 'yon?
Ano 'ka mo?
Sana noon mo pa sinabi 'yan!
Di ko pa siya namumukhaan no'n!
Gano'n pala.
Naranasan mo ang nakaraan.
Lilinawin ko lang, isang engkantado ang baliw na salamangkero, di ba?
Kaya ba ng isang engkantadong mabuhay ng isang milenyo?
May mga naisulat tungkol diyan noong mga nakaraan,
pero ngayon, hanggang 500 na taon na lang ang buhay ng mga engkantado.
Na lang?
E, kung kaya niyang kontrolin ang buhay ng iba,
sisiw lang siguro sa kaniyang pahabain ang buhay niya.
Imposible!
Kung gagamitin mo ang mahika mo para pahabain ang buhay mo,
para mo na ring kinain ang sarili mo.
Gayumpaman,
kung napagkamalan niya tayong kalaban ng hari,
at inatake tayo…
Kailangan natin siguro siyang kausapin para linawin ang lahat.
Lumalakas na ang hangin.
Ang lamig!
Wala akong makita sa unahan.
Naririnig n'yo ba ako?
Nandiyan pa ba kayo?
Nasaan ka, Laios?
Wala akong nakikita!
Di tayo puwedeng magkahiwa-hiwalay rito!
Hawak kamay ang lahat!
Di kami puwedeng magpatuloy nang ganito.
May lagusan!
Sumilong tayo ro'n!
Nandito ba ang lahat?
Chil?
Dito.
Ayos lang ako.
Marcille?
Oo.
Nandito ako.
Senshi?
Oo.
Ayos lang ako.
Mabuti naman.
Ha?
-Marcille, puwede bang magpailaw ka? -Ha? Ano 'yon?
Parang dating kulungan ang lugar na 'to.
Nag-alala ako na…
-Ha? -Ha?
-Di puwede 'to! -Di puwede 'to!
-Ha? -Ha?
-Ano 'to? -Ano 'to?
Ang dami natin!
Buwisit! Ano'ng nangyayari?
Mahikang ilusyon ba 'to?
Hindi.
Mukhang mga Manghuhuwad ang mga 'to.
Manghu… ano?
Wala kang alam tungkol sa kanila?
Mga halimaw silang paminsan-minsang nagpapakita sa bayan namin.
Habang dumaraan sa mga burol o kapatagan na may makapal na hamog o niyebe,
bigla mong mapapansin na dumarami ang kasamahan o pamilya mo.
Pero mga Manghuhuwad ang mga 'yon na nagpanggap at sumama.
Mukhang mapanganib ang bayan mo.
Mga diwata ba sila?
Nanggugulo ba sila?
Kung di ka alerto, lalamunin at papalitan ka nila.
Ano?
Kailangan natin alisin ang mga impostor ngayon din!
Kailangan kong kumain.
Problema 'to.
Ang mga Laios do'n…
Halatang mga impostor.
Tama ka.
Wala silang masyadong alam sa mga halimaw.
Sabi nila, nababasa ng mga Manghuhuwad ang isipan ng mga nilalang
at nagagaya ang anyo ng mga malapit sa kanila.
Mukhang gano'n n'yo ako naalala
sa tatlong ako na nasa banda roon.
Tama.
Kung titingnan mo nang mabuti,
may pagkakaiba sila nang kaunti.
Buweno, puwede ba tayong magsimula sa kaniya?
Ano?
Malinaw na isa siyang impostor.
Tama.
Nagkakamali kayo!
Tingnan n'yo nang mabuti!
-Gagamit ako ng mahika! Itim na mahika! -Nakakainis.
Kaninong alaala 'yon?
Malinaw na impostor rin ang dalawang 'yon.
Bakit?
Ano?
Tingnan mong mabuti!
Hindi balabal ang bandana ko.
At walang uka ang helmet ni Senshi.
Ngayong nabanggit mo 'yan…
Mukhang nasa alaala siguro ni Laios ang dalawang 'yon.
Masyadong malabo ang alaala niya sa 'tin.
Ayos lang bang iwan sila rito?
Di sila kasingtalino ng tao.
Pero kung sasaktan natin sila, lalaban sila.
At ayokong makipaglaban sa mga halimaw sa sitwasyong 'to.
Matiwasay nating alamin ang mga impostor at harapin natin sila agad!
Mabuti na masigasig siya, pero…
Makikilala niya ba talaga ang mga impostor?
Di ako sigurado riyan.
May anim pang natirang impostor.
Kung nakalinya sila, malinaw ang pagkakaiba.
Pero habang tumatagal,
tinatama sa mga alaala namin ang pagkakahawig.
Kailangang matapos namin agad 'to.
Magkakaiba ang buhok ng bawat Marcille.
Di ko na matandaan ang buhok niya no'ng huli ko siyang nakita.
-Talaga? -Talaga?
Kakaiba ang buhok na 'to kaya dapat matatandaan mo!
Ano ba!
Napakalamig ng niyebe kanina, kaya binaba ko 'to.
Hindi pino ang buhok niya.
Mahalaga ang buhok para sa isang salamangkero.
Parang galing kay Marcille ang lahat ng sinasabi nila.
Kung sa bagay, galing sa 'tin ang imahen nila.
Alam ko na!
Malalaman natin sa pagtatanong ng mga bagay na ako lang ang nakakaalam.
'Wag mong ipahula ang pangalan ng nanay mo sa pagkadalaga.
Hindi 'yon.
Ang libro ng mahika!
Kita n'yo?
Halatang huwad ang isa.
Pero parang tunay ang dalawa.
Ano? Grabe ka!
Mali-mali ang pag-oorasyon niya!
'Yon din sana ang sasabihin ko!
Makakatulong sa paghahanap ng huwad ang mga gamit namin.
Senshi, ilabas mo ang mga gamit mo.
Alisin ang tatlong 'yan!
Nagawa naming bawasan ang mga huwad ng bawat isa,
pero nandito ulit kami.
Tatlo pang impostor ang kailangan naming hanapin.
Sige. Kumain muna tayo.
-Sa sitwasyong 'to? -Sa sitwasyong 'to?
Di na tayo puwedeng umasa sa hitsura para alamin kung sino sila.
Kailangan natin silang husgahan ayon sa kinikilos nila.
Magluluto ang lahat at pagmamasdan ko silang mabuti.
Mahuhuli ko ang impostor sa paraang 'to.
Di niya naisip na makakaharap niya ang baliw na salamangkero
o mababasa ang nararamdaman ni Shuro.
Di nga niya matandaan kung saan sila nagkita dati ni Kabru.
Aasa ba talaga kami sa talas ng mata ni Laios dito?
-Nag-aalala ako. -Nag-aalala ako.
Kailangan kong alamin kung sino sa mga kasamahan ko
ang impostor na halimaw.
Isang pagkakataon 'to para ibalik ang tiwala nila sa 'kin.
Ayokong sumama pa lalo ang loob nila sa 'kin.
Kailangan kong makita ang mga di nahahalatang pagkakaiba!
Si Laios itong pinag-uusapan natin.
Baka mas magustuhan niya ang mga impostor.
-Posible 'yon. -Posible 'yon.
-Kailangan naming kumilos mag-isa! -Kailangan naming kumilos mag-isa!
Ako na ang magbabantay.
Galingan n'yong lahat.
Nakakainis.
Ano'ng lulutuin namin?
May mga dala tayo mula sa panlimang palapag
at 'yong mga probisyong galing kay Binibining Maizuru.
Tamang-tama ang mga sahog natin sa pagluluto ng…
At isa pa.
Gusto kong kasama n'yong magluto ang kamukha n'yo.
-Ano? -Ano?
Pagmamasdan ko ang pagkakaiba ng kilos n'yo
habang magkasama kayong nagluluto.
Makukuha n'yo ang resipi kay Senshi.
Kaya handa na ba
kayong lahat?
Umpisahan na ang pagluluto!
Una, ang grupong Chilchuck.
Hiwain ang karne.
Paghaluin ang itlog at pampalasa.
Umupo si Chilchuck A sa gitna ng pasilyo,
habang umupo si Chilchuck B sa ibabaw ng isang kahon
bago magsimula sa pagluluto.
Ano'ng sinusulat mo?
Nakakaasiwa ka!
Ayaw bumukas nito. Laios, tulungan mo nga 'ko.
Nagkamali siya!
Nakita n'yo 'yon? Si B ang impostor!
Ha? Bakit mo nasabi 'yon?
Di mo ba naiintindihan?
May sarili akong prinsipyo at puri.
Nagtutulungan ang mga tao, Chilchuck.
Sa tingin ko, masyado kang mapangutya.
Ngayon na pinagmamasdan ko sa malapit, masama tumingin si A.
Uy.
Mas cute ang Chilchuck namin diyan.
Tigilan n'yo ako!
L… Laios, nahahalata mo naman, di ba?
Chilchuck A…
Mukha siyang suplado.
Baka siya ang impostor.
Pag-iisipan ko 'to.
Magpatuloy sa pagluluto.
Hangal.
Ininsulto niya ako sa karaniwang wika.
Susunod, ang grupo ni Marcille.
Alam kong huli na para magtanong, pero anong klaseng itlog 'to?
Itlog ng Harpy 'yan.
Akala ko ba sinabi ko na 'yan sa simula,
walang mala-taong halimaw!
Sumang-ayon lang ako nitong huli, pero sumusobra na talaga 'to!
Kagaya lang ng dati si Marcille.
Mas sumosobra pa nga.
Sa kabilang dako…
Pakuluan ang tinadtad na Dryad.
Ano sa tingin mo, Marcille A?
Hindi ako masaya rito,
pero nakakain na ako ng itlog ng Taong-isda at pati mga Dryad dati.
Di na ako magrereklamo ngayon.
Gagawin ko ang lahat para iligtas si Falin.
Uy!
Gagawin ko rin ang lahat para kay Falin!
Kaunting sigasig pa, B.
Di naman maaayos ng pagkain ng Harpy ang kahit ano!
Kapag sapat na ang lambot ng Dryad para tuhugin ng chopstick,
alisin ang tubig nito,
at masahin ito kasama ng pampalasa.
Hmm, mahirap 'to.
Parang si Marcille silang dalawa.
At ang huli, ang grupong Senshi.
Saan mo nakuha ang itlog ng Harpy?
May pugad sa isang luma at sira-sirang bahay.
Kinuha ko ang lahat ng nahanap ko roon.
Hiwain nang pa-kuwadrado ang laman sa sukat na isang sentimetro.
Kung tutuusin,
nasa itlog ang lahat
ng nutrisyon na kailangan mo.
Gisahin ang mga sahog kasama ng kanin sa mahinang apoy
at dagdagan ng pampalasa.
Paborito ni Shuro ang kanin.
Punong-puno ito ng sustansiya na kailangan ng mga manlalakbay.
Masuwerte tayo at nakakuha tayo nito.
Di gaya ko na gusto lang makatikim ng halimaw,
mas malalim ang pananaw ni Senshi.
Di ko kayang tapatan ang pagtutok niya sa lasa at nutrisyon.
Mukhang masarap ang lahat ng pagkain.
Di ko matukoy ang impostor ayon lang sa kahusayan nila.
Walang bumanggit nito, kaya magtatanong ako.
Ako lang ba o parang magandang lalaki si Senshi B?
Ganiyan naman siya lagi.
Ganito naman talaga kaastig si Senshi.
-Ha? -Ha?
Ganito ba talaga ang mga duwende?
Di naman ganito katuliro si Senshi.
Astig si Senshi.
Malapit nang maluto ang pagkain, pero nakapagdesisyon ka na ba?
Sa totoo lang,
nahihirapan ako.
Parang pareho silang tunay at huwad.
Ang pag-utos sa 'kin na tukuyin ang mga ilusyon mula sa utak namin,
di na patas sa umpisa pa lang.
Nakakatuwa ang pagngangaso ng mga halimaw na nagpapanggap na tao,
pero mga ilusyon ang kaharap natin dito.
Pangangaso ng mga halimaw?
Luto na!
PILAF MULA SA ALAALA NG PANLIMANG PALAPAG
MATAMIS NA DRYAD
PICCATA NG BUONG PANLIMANG PALAPAG
Makinig kayong lahat habang kumakain tayo.
Ang mga pinili kong tunay ay…
si Chilchuck A!
Ang suplado na masama tumingin!
Si Marcille B!
Ang ayaw kumain ng itlog ng Harpy kahit para man lang kay Falin!
At Senshi A!
Ang mukhang tuliro!
Kaya,
pumasok na kayo sa kulungan, mga impostor.
-Sandali lang! -Sandali lang!
Bakit mo naisip na siya ang tunay?
Halata naman na siya ang impostor!
Bakit mo naisip 'yon?
Kutob lang.
Magpapaliwanag ako mamaya.
Alisin muna natin 'tong mga impostor.
Ku…
Kutob lang?
Alisin?
Tama nga ako, di siya maaasahan.
Kailangan natin mag-ingat…
Mag-isa.
Kahit sino man ang piliin ko, di talaga 'to maiiwasan.
Manghuhuwad ang tawag sa halimaw na gumagaya sa ibang nilalang.
May nanggagaya ng boses, sumasapi sa iba,
o nagbabago ng anyo.
Nabibilang ang halimaw na 'to sa isa sa mga uring 'yon.
Di talaga marunong magluto ang mga halimaw.
Gumagawa lang sila ng mga ilusyon, gaya ng sabi ni Marcille.
Dahil pinupuntirya nila ang tao at hayop,
kumakain sila ng karne o parehong karne at halaman.
Mabagal at kulang sila sa lakas para umatake nang harap-harapan.
Malamig, madilim, at malabo sa paningin ang lugar na 'to.
Isang 'tong hayop na kaya ang lamig
at umaasa sa kanilang pang-amoy at pandinig.
Papunta ro'n ang ihip ng hangin.
Hinihintay siguro ng kalaban na mapagod kami.
Di 'to kakayanin ng pahampas-hampas ng espada ko.
Ano'ng gagawin ko?
Napakatahimik din ni Kensuke.
Baka mamamatay 'to sa lamig.
Para pumatay ng hayop, kailangan mong lumaban na parang hayop.
Babaliktarin ko ngayon, ang mangangaso ang hinuhuli.
Matagal-tagal na rin, pero susubukan ko 'yon.
I… Isang aso?
Ang galing niya!
Hindi, pangasong aso 'yon!
Buong buhay ko, nagkaroon ako ng maraming aso.
Marami silang naituro sa 'kin.
Kung paano mangaso,
paano patumbahin ang mas malakas sa 'yo.
Ngayon, ako naman ang magtuturo sa inyo!
Ang galing niya!
Ang galing talaga niya!
Parang isang aso lang!
Di kayo ang mangangaso,
kayo ang huhulihin namin!
Tingnan n'yo! Ang mga ilusyon!
Nagpakita na siya sa wakas.
Kung isa kang hayop, alam mo ang panuntunan.
Sa laban na 'to,
matatalo ang unang makitaan ng takot!
-Laios! -Laios!
Buhay ka pa ba, Laios?
Este, matino ka pa ba?
Oo.
Marami akong gustong sabihin,
pero bakit di mo hinugot ang espada mo?
Nadala ako sa pagpapanggap bilang aso.
Walang natira sa mga pagkain.
Kung sa bagay, gawa lang sila sa ilusyon.
Magluto tayo ulit.
Gayumpaman,
lumalabas na tama talaga ang kutob mo, Laios.
Ano ang naging basehan mo?
Sa mga kilos n'yo siguro pagdating sa mga halimaw.
Una, napansin kong umuupo si Chilchuck sa isang kahon.
Taguan 'yon ng mga Mimic at Galamay.
Parang hindi tama na wala lang sa kaniya 'yon.
May pugad sa isang luma at sira-sirang bahay.
Kinuha ko ang lahat ng nahanap ko roon.
Dahil may malasakit ka sa kapaligiran,
parang di tama ang mga sinabi mong 'yon.
Di naman maaayos ng pagkain ng Harpy ang kahit ano!
Panghuli, ang pagtatapon ni Marcille ng pinakuluang tubig.
Kung naging maingat siya sa mga Undin, di niya sana ginawa 'yon.
At nag-alala ako na wala siyang pakialam tungkol do'n.
Sa sitwasyong 'to, parang wala nga siyang pakialam.
Gano'n pala.
Pinahanga mo ako.
Mas mataas na ngayon ang tingin ko sa 'yo, Laios.
Kahit na medyo mali-mali ang pananaw mo.
Pero kahit na,
imposible pa rin makakita sa likod ng mga ilusyon.
Kung sa bagay, umasa do'n ang halimaw na 'yon para mabuhay.
At akala ko…
Nakakain na ako ng itlog ng Taong-isda at pati mga Dryad dati.
Nahalata n'yo dahil sa sinabi niyang 'yon.
Di pa naman tayo nakakain ng itlog ng Taong-isda.
Di ba?
Dahil ba sa lugaw na kinain namin no'ng nakaraang araw?
Luto na rin ang panghimagas.
-Ayos! -Ayos!
Ang tagal na rin nating di nakakain ng matamis.
Gusto n'yo ba ng tsaa?
Sigurado akong may mga dahon ng tsaa sa mga kinuha nating probisyon.
Baka nalagay mo sa ibang lugar.
Hindi, sigurado akong nilagay ko 'yon dito.
Ang kanin…
Walang tao rito.
Marcille!
Ibaba ang mga sandata at walang kikilos.
Pag-usapan natin 'to nang maayos.
Tagapagsalin ng subtitle: Andrew Jan Novera